चर्को आवाजमा डिजेमार्फत गीत संगीत बजाएर ध्वनी प्रदुषण गराउने क्रम नरोकिएपछि नगरपालिकाले त्यसलाई प्रतिबन्ध लगाउने निर्णय गरेको गौशाला नगरपालिकाका नगरप्रमुख शिवनाथ महतोले जानकारी दिनुभयो ।
विवाह, व्रतबन्धजस्ता शुभकार्यमा भने मनोरञ्जनको लागि बजाइने बाजामा छुट दिएको उहाँले बताउनुभयो । यस्तो काममा बाजा बजाउनुपरे नगरपालिकाको कार्यालयलाई जानकारी गराउनुपर्ने नगरप्रमुख महतोले बताउनुभयो ।